समारोहमे प्रमुख अतिथिके आसनसँ बजैत जनक हजारी विद्यापीठक प्राध्यापक रामा झा रोजगारीसँ जोडबाक लेल शुरुके दिनमे छोटो स्तरसँ प्रयास कएल जा सकैत अछि। ओ विद्यालयक प्राधानाध्यापक सभ यदि मैथिलीके शिक्षक भर्ना करए लागत तऽ हुनका बहुत बेसी समस्या नहि हएत कहलन्हि। तहिना सरकारी कार्यालय सभमे अनुवादकके व्यवस्था करबाक सेहो ओ माँग कएलन्हि। शिक्षाविद राजकिशोर झाजलेश्वरमे मैथिलीसँ जुडल नियमित कार्यक्रम सभ करबा पर जोड देलन्हि। मिथिला सांस्कृतिक केन्द्र महोत्तरीक अध्यक्ष ताराकान्त झाक सभापतित्वमे भेल ओ समारोहमे वरिष्ठ पत्रकार कुमरकान्त झा, रामकृष्ण पाठक,सूर्यकान्त लाल, महेश्वर राय, सुदीप झा, अरुण कुमार झा, पत्रकार मनोज मुक्ति, तेजप्रसाद पौडेल सहितक वक्तासभ बाजल छलथि। समारोहमे रेडियो जलेश्वरनाथक समाचार प्रमुख गोपाल बारालके आ महोत्तरीक श्री माध्यमिक विद्यालय पर्सा पतौलीके सम्मान कएल गेल। कार्यक्रमसँ पूर्व मैथिली पहिरनमे रैली निकालल गेल छल । जलेश्वरक प्रसिद्ध मन्दिर जलेश्वरनाथसँ निकलल ओ रैली नगरक विभिन्न भागके परिक्रमा कएने छल।
 (रिर्पोट : सुजीत कुमार झा)